## El director general de Transparència i Participació es reunix amb representants de CAMDE per a conéixer les necessitats de l'entitat

*** José Tárrega ha traslladat “l'interés del Govern Valencià a conéixer les inquietuds de les associacions memorialistes de la Comunitat”**

El director general de Transparència i Participació, José Tárrega, s'ha reunit amb el president de la Coordinadora d’Associacions per la Memòria Democràtica del País Valencià (CAMDE-PV), Àngel González, i diversos representants de l'entitat per a conéixer de primera mà els projectes que desenvolupa l'entitat en el marc de l'actual conveni de col·laboració amb la Generalitat.

El director general de Transparència i Participació ha traslladat al president de l'entitat “l'interés del Govern Valencià a conéixer les inquietuds de les associacions memorialistes de la Comunitat Valenciana” i ha mostrat la “sensibilitat del Consell” amb estes entitats que treballen al costat de familiars de víctimes de la Guerra Civil.

CAMDE-PV, com a entitat que agrupa les associacions memorialistes de la Comunitat Valenciana, compta amb una dotació de 70.000 euros a través d'esta col·laboració per a activitats orientades a l'assessorament a les diferents associacions; un programa didàctic sobre memòria democràtica i convivència; cursos de formació per a entitats memorialistes; treballs de recerca; a més d'esdeveniments, exposicions, trobades i jornades divulgatives relacionades amb memòria.

Fecha: 13/09/2023